text: Ne demandez pas s'il fu liez.
   Car, s'onques cuers fu aaisiez
   D'entendre nouveles plaisans,
   Dont fu li siens cuers si joians,
   K'en la joie k'en lui manoit
   PageV02P108
   Point de comparison n'avoit ;
   Car li cuers li dist tout errant
   Qu'ele avoit tout à esciant
   Fait le hors dou sens, de paour
   K'avoir ne deüst à seignour
   Cel roi qui prendre la vouloit ;
   Ses cuers pour voir li tesmoignoit.
   Pour ce l'amast et chieresist
   Plus que devant, se il pouist ;
   Mais, sans ce, si la peramoit,
   Que plus amer ne la povoit.
   N'est nus cuers qui peüst penser
   Comment la peüst plus amer.
  